als_Latn dik_Latn sag_Latn
Cikloni tropikal Pam është përplasur në arkipelagun e Paqësorit të jugut, Vanuatu, duke lënë pas një shkatërrim total dhe duke vrarë të paktën 6 persona, raportojnë agjencitë e ndihmës së shpejtë.
Cikloni Pam ka sjellë në arkipelag erëra që arrijnë deri në 270 kilometra në orë dhe shira shumë të dendura e të rrëmbyeshme. Dëmet me te mëdha janë konstatuar ne Vanuatu, qe ndodhet mes Australisë dhe ishujve Hawai. Ai ka një popullsi prej 267 mijë banorësh të përhapur në 65 ishuj, rreth 47 mijë prej të cilëve jetojnë në kryeqytetin Port Vila.
Sipas burimeve, të cituara nga mediat ndërkombëtare, shtëpitë në kryeqytetin Port Vila janë shkatërruar dhe banorët kanë marrë rrugët në kërkim të ndihmës.
Agjencitë e OKB-së deklarojnë se, pavarësisht bilancit fillestar, disa dhjetëra banorë mund të kenë mbetur të vrarë nga katastrofa, e konsideruar ndër më të rëndat në historinë e Paqësorit.
Raportime të ngjashme bënë edhe oficerë të tjerë, të cilët saktësuan se komunikimet në arkipelag janë shkatërruar, ndërsa i cilësuan 30 minutat e përplasjes së ciklonit si momente terrori.
als_Latn als_Latn als_Latn als_Latn als_Latn